Die jaar 1942 was 'n gewone jaar wat volgens die Gregoriaanse kalender op 'n Donderdag begin het. Dit was die 42ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 11 Februarie – Tweede Wêreldoorlog: Die Duitse Vloot onderneem 'n deurbraak deur die Engelse kanaal (Unternehmen Zerberus) suksesvol, met drie slagkruisers en vele ander Duitse skepe en vegvliegtuie ter ondersteuning. 19 Februarie – Tweede Wêreldoorlog: Darwin, die hoofstad van die Noordelike Gebied, Australië, word hard getref deur 242 bomwerpers en vegvliegtuie van die Japannese vloot. 28 Maart – Tweede Wêreldoorlog: Britse Kommando's val Saint-Nazaire aan. April – Die eerste uitgawe van die vrouetydskrif, Rooi Rose. 9 April – Tweede Wêreldoorlog: Oorgawe van die VSA-magte by die Bataanse Skiereiland. 18 April – Tweede Wêreldoorlog: Die Doolittle aanval vind plaas in Tokio. 23 April – Tweede Wêreldoorlog: Duitse bomwerpers val Exeter, Bath en York, Engeland aan. 1 Mei – Tweede Wêreldoorlog: Die Slag van die Koraalsee begin.